wannaphong/clean_thaiwikipedia huggingface dataset:
# พระบรมราชาที่ 5
พระบรมราชาที่ 5 เป็นพระราชโอรสของสมเด็จพระบรมราชาที่ 4 (นักพระสัตถา) เสด็จพระราชสมภพเมื่อ พ.ศ. 2122 พระราชบิดาอภิเษกให้เป็นพระมหากษัตริย์พร้อมพระองค์และสมเด็จพระไชยเชษฐาที่ 1(พระไชยเชษฐา)เมื่อราว พ.ศ. 2129 หลังจากกรุงละแวกแตก พระองค์ได้หนีไปกับพระราชบิดาและพระเชษฐา จนทั้งสองพระองค์เสด็จสวรรคตไปใน พ.ศ. 2139 หลังจากพระบาทรามเชิงไพรสวรรคตใน พ.ศ. 2139 ได้มีพ่อค้าชาวสเปนและโปรตุเกสสนับสนุนพระองค์ขึ้นครองราชย์ที่เมืองศรีสุนทร ต่อมามีกบฏมุสลิมจามต่อต้านพระองค์ ในที่สุด พระองค์ถูกปลงพระชนม์ใน พ.ศ. 2142
# พระบรมราชาที่ 6
พระบรมราชาที่ 6 หรือ เจ้าพญาอน หรือเจ้าพญานง ทรงเป็นพระราชโอรสพระองค์สุดท้ายของสมเด็จพระบรมราชาที่ 3 (พระยาละแวก) หลังจากพระราชภาติยะของพระองค์คือพระบรมราชาที่ 5 เสด็จสวรรคตใน พ.ศ. 2142 พระองค์ได้ขึ้นครองราชสมบัติและปราบปรามกบฏจามได้สำเร็จ ต่อมามีกลุ่มของพระแก้วฟ้าก่อกบฏ พระองค์พยายามขอความช่วยเหลือจากสเปน แต่ไม่สำเร็จ ในที่สุดพระองค์ถูกปลงพระชนม์เมื่อราว พ.ศ. 2143 พระแก้วฟ้าขึ้นครองราชย์แทนทรงพระนามว่าพระแก้วฟ้าที่ 1
# พระบาทรามเชิงไพร
พระบาทรามเชิงไพร หรือ พระรามที่ 1 ทรงเป็นเชื้อพระวงศ์ห่างๆของกัมพูชาแต่มีอำนาจหน้าที่ทางการทหารในกรุงละแวก หลังจากกองทัพสยามตีกรุงละแวกแตก และยกทัพกลับไป ทิ้งกองทหารไว้ส่วนหนึ่งที่กรุงอุดงมีชัย พระบาทรามเชิงไพรได้รวบรวมกำลังทหารขับไล่ทหารไทยออกจากกัมพูชาได้ใน พ.ศ. 2137 และขึ้นครองราชย์ที่กรุงศรีสันทร ต่อมา ได้มีกลุ่มทหารสเปนและโปรตุเกสเข้ามาและเกิดความขัดแย้งกัน พระองค์เสด็จไปปราบกบฏที่เมืองเชิงไพร และสวรรคตที่นั่น จึงมีพระนามเรียกในภายหลังว่าพระบาทรามเชิงไพร หลังจากพระองค์สวรรคต กลุ่มทหารสเปนและโปรตุเกสได้สนับสนุนให้พระบรมราชาที่ 5 ขึ้นครองราชย์อีกครั้ง
# พระรามที่ 2
พระรามที่ 2 หรือพญานูร ทรงเป็นพระราชโอรสของพระบาทรามเชิงไพร หลังจากที่พระราชบิดาเสด็จไปปราบกบฏแล้วเสด็จสวรรคต พระองค์ได้ขึ้นครองราชย์ ทรงพระนามว่าพระรามที่ 2 แต่ครองราชย์ไม่นาน ก็เกิดกบฏที่พนมเปญ และพระองค์ถูกปลงพระชนม์เมื่อ พ.ศ. 2140 

ในเวลาเดียวกัน หลังจากพระบาทรามเชิงไพรสวรรคต กลุ่มทหารสเปนและโปรตุเกสได้ไปอัญเชิญพระบรมราชาที่ 5 ที่อยู่ที่เมืองสตึงแตรงให้เสด็จมาครองราชย์ที่เมืองศรีสันทร แต่ก็ยังเกิดเหตุการณ์กบฏต่อมา จนพระบรมราชาที่ 5 และพระบรมราชาที่ 6 ถูกปลงพระชนม์ใน พ.ศ. 2142 - 2143
# เขียนคำว่ารัก
"เขียนคำว่ารัก" เป็นซิงเกิลของ ธงไชย แมคอินไตย์ ในปี พ.ศ. 2557 ประพันธ์เนื้อร้อง-แต่งทำนองโดย กมลศักดิ์ สุนทานนท์และปิติ ลิ้มเจริญ และเรียบเรียงโดย พนเทพ สุวรรณะบุณย์ ออกจำหน่ายครั้งแรกในวันที่ 5 กันยายน พ.ศ. 25575 กันยายน.. มาเขียนคำว่ารักพร้อมกัน กับ Bird Thongchai ได้ที่ KKBOX ‪#‎เขียนคำว่ารัก‬ ‪#‎newsingle‬ ‪#‎birdthongchai‬ ‪#‎เบิร์ดธงไชย‬ ใน KKBOX

นอกจากนั้นบทเพลงดังกล่าวเบิร์ดได้รับเกียรติจาก บริษัท ไปรษณีย์ไทย จำกัด (ปณท) จัดทำแสตมป์ส่วนตัวภาพพี่เบิร์ด ตามโครงการส่งเสริมการสื่อสารของคนไทยผ่านการเขียนผ่านจดหมาย เพื่อส่งเสริมให้ประชาชนคนไทยทุกเพศ ทุกวัย หันมาให้ความสำคัญ และรักการเขียนเพิ่มมากขึ้น โดยผ่านบทเพลง "เขียนคำว่ารัก"  

เนื้อหาของเพลงที่เกี่ยวกั­บการ แอบรัก แต่ไม่กล้าที่จะพูดความในใจออกมา บางครั้งการเขียนความในใจลงในจดหมาย มันอาจจะง่ายกว่าคำพูด

ส่วนมิวสิกวีดีโอนี้เป็นภาพยนตร์สั้นประกอบเพลง กำกับโดย ดล ผดุงวิเชียร นำแสดงโดย ซันนี่ สุวรรณเมธานนท์ และ เก้า-สุภัสสรา ธนชาติ เผยแพร่ครั้งแรกในวันที่ 22 ตุลาคม พ.ศ. 2557

การตอบรับ
เพลง "เขียนคำว่ารัก" ได้อันดับ 5 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 15 กันยายน พ.ศ. 2557 

ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100++ (Hot Chart) Gmember Chart Top 100 ประจำวันที่ 15 กันยายน 2557 ++ มาอย่างไว ให้อัปเดตเพลงเพราะทันใจ 5 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5 5 ซี้ดเอฟเอ็ม ชาร์ตท็อป 20Top Chart ชาร์ตเพลงสตริงจากคลื่นเพลงฮิต 97.5 FM SEED CHART TOP 20 ประจำวันที่ 23 พฤศจิกายน 2557 3 อีเอฟเอ็ม ชาร์ต 94 ท็อป แอรเพลย์ 28 95.5 เอฟเอ็ม เวอร์จิ้นฮิตซ์ ชาร์ตท็อป 40Top Chart 95.5 FM Virgin Hitz TOP 40 ประจำวันอาทิตย์ที่ 12 - 18 มกราาคม 2558 3 98 เอฟเอ็ม เวอร์จิ้นสตาร์ ชาร์ตสตาร์ ท็อป 10อันดับ 8 เขียนคำว่ารัก Chart STAR TOP 10 ประจำสัปดาห์นี้ l อัปเดต ‪#‎chart‬ ‪#‎STARTOP10‬ ได้อีกหนึ่งช่องทางที่ BECTeroradio App 8 98.5 Click FM CLICK Chart Top 20ชาร์ตเพลงไทยยอดฮิตจากคลื่น FM 98.5 Click Chart Top 20 ประจำวันที่ 13 December 2014 3
# โรงเรียนซับสมบูรณ์พิทยาลัย
โรงเรียนซับสมบูรณ์พิทยาลัย เป็นโรงเรียนมัธยมศึกษาประจำตำบลซับสมบูรณ์ เปิดสอนตั้งแต่ชั้นมัธยมศึกษาปีที่ 1-6  ตั้งอยู่เลขที่ 154 หมู่ 5 ถนนมัญจาคีรี – ชัยภูมิ ตำบลซับสมบูรณ์ อำเภอโคกโพธิ์ไชย จังหวัดขอนแก่น รหัสไปรษณีย์  40160 โทรศัพท์  08 6455 8040 ปัจจุบันมีนายประสาน  กองทอง เป็นผู้อำนวยการสถานศึกษา

 ประวัติ 
โรงเรียนซับสมบูรณ์พิทยาลัย เดิมเป็นสาขาของ โรงเรียนโคกโพธิ์ไชยศึกษา และ ฯพณฯ สุขวิช รังสิตพล รัฐมนตรีว่าการกระทรวงศึกษาธิการ โดยความร่วมมือของประชาชนทุกหมู่เหล่า ได้ประกาศจัดตั้ง เป็นโรงเรียนเอกเทศ เมื่อวันที่ 10 สิงหาคม 2540
ต่อมาได้โอนย้ายอยู่ในสังกัดองค์การบริหารส่วนจังหวัดขอนแก่น เมื่อวันที่ 8 กุมภาพันธ์ พ.ศ. 2551  ปัจจุบันมี ดร.พงษ์ศักดิ์  ตั้งวานิชกพงษ์  เป็นผู้บังคับบัญชา

แหล่งข้อมูลอื่น

 ที่ตั้ง 
โรงเรียนตั้งอยู่บนที่ดินสาธารณะประโยชน์โคกซับแดง  หมู่ 5  ตำบลซับสมบูรณ์  อำเภอโคกโพธิ์ไชย  จังหวัดขอนแก่น  ช่วงกิโลเมตรที่  24  ของทางหลวงหมายเลข  229  ห่างจากจังหวัดขอนแก่น  ประมาณ  80  กิโลเมตร  ห่างจากอำเภอมัญจาคีรี  26  กิโลเมตร และห่างจากอำเภอ  โคกโพธิ์ไชย  ประมาณ  8  กิโลเมตร
 ทิศเหนือ          จดที่ดินสาธารณประโยชน์
 ทิศตะวันออก     จดกับที่ป่าสงวนแห่งชาติ
 ทิศตะวันตก      จดกับที่ดินทำกินของชุมชนบ้านซับแดง
 ทิศใต้             จดกับถนนหลวง หมายเลข 229 ระหว่าง มัญจาคีรี – ช่องสามหมอ อำเภอแก้งคร้อ จังหวัดชัยภูมิ

 ข้อมูลโรงเรียน 
 บุคลากร 
โรงเรียนซับสมบูรณ์พิทยาลัย  มีจำนวน 10 ห้องเรียน มีนักเรียน 208 คน  มีข้าราชการครูและบุคลากรทางการศึกษา รวม  20 คน ,  บุคลากรสนับสนุน  1 คน , พนักงานขับรถ  1 คน นักการภารโรง  2  คน  และแม่บ้าน 1 คน  

 สิ่งก่อสร้าง 
 อาคารเรียนถาวรเอนกประสงค์  1 หลัง 
 อาคารเรียนชั่วคราว 1 หลัง 
 อาคารเอนกประสงค์ (โรงอาหาร)  1 หลัง 
 บ้านพักครู  จำนวน  3 หลัง 
 บ้านพักภารโรง 1 หลัง
# ร่มสีเทา
ร่มสีเทา เป็นซิงเกิลที่ 3 ของวงดนตรีวัชราวลี ประพันธ์คำร้อง-ทำนองและผู้เรียบเรียงโดย มนต์ชัย สัตยเทพ ออกจำหน่ายในวันที่ 3 ธันวาคม พ.ศ. 2554 เพลงนี้ยังถูกรวมในอัลบั้มของ LEGEND

 ที่มาและความหมาย 
ที่มาและความหมายของเพลงนั้นได้มาจากการเปรียบการถือร่ม เท่ากับ ห่มความทุกข์สีเทา ๆ ชีวิตคนเราส่วนใหญ่ ก็จะถือติดตัวกันไว้ คนละหนึ่งคันอยู่แล้ว หลาย ๆ คน จะกางร่มโดยที่ไม่รู้ตัว และถือมันอยู่อย่างนั้นกังวลว่าฝนจะตก กลัวจะเปียก แม้ขณะนอน ก็ยังคงกางอยู่ทั้งที่จริง ๆ แล้ว ลองหุบร่มลง หรือโยนมันออกไปแล้วลองมองขึ้นไปบนฟ้าอย่างชัด ๆ กลับพบว่า บางทีฝนที่เราคิดว่ามันตกหนักกลับเป็นเพียงแค่ละอองฝนเท่านั้นหรือจริง ๆ แล้ว ฝนยังไม่ได้ตกเลย ความสวยงามของชีวิตอยู่ตรงนี้ ต้นไม้ อากาศ แสงแดด ลมเบา ๆ ความรักอยู่ข้างหน้าเรา เปิดใจให้กับตัวเอง เพียงเรารู้จักวาง จะทุกข์ หรือไม่ทุกข์ เราเลือกที่จะมองได้ จะหนักหรือไม่หนัก เราเลือกที่จะวางได้ จะสุข หรือไม่สุข เราก็เป็นคนเลือกเองได้เช่นกันhttp://www.bloggang.com/viewdiary.php?id=see&month=01-2012&date=25&group=2&gblog=159 

 การตอบรับ 
เพลง ร่มสีเทา ได้อันดับ 1 จากการจัดอันดับของอินเท็นซีฟวอท์ช ในชาร์ตของ อินเท็นซีฟวอท์ชท็อป 20 ชาร์ตออฟเดอะเยียร์ เพลงไทยสากล ที่ได้มีการเปิดในคลื่นวิทยุในกรุงเทพมหานครและปริมณฑล จำนาน 40 สถานี มากที่สุด ในปี พ.ศ. 2555
ชาร์ต (พ.ศ. 2555)อันดับสูงสุด อินเท็นซีฟวอท์ชท็อป 20 ชาร์ต เพลงไทยสากลร่มสีเทา Top 20 IW Chart Week 4/2012 เปิดทั้งหมด 182 ครั้ง (40 สถานีวิทยุใน กทมและปริมณฆล) by IW Research ครับ 6 อินเท็นซีฟวอท์ชท็อป 20 ชาร์ตออฟเดอะเยียร์ เพลงไทยสากลร่มสีเทา - วัชราวลี คว้าที่ 1 เพลงไทยสากลที่มีการเปิดมากที่สุดจาก Intensive Watch (พร้อมด้วยอันดับเพลงแนวอื่น ๆ) 1 ซี้ดเอฟเอ็ม ชาร์ตท็อป 20" ร่มสีเทา อันดับ1 ใน seed chart top 20 แล้วคร้าบ " 1 95.5 เอฟเอ็ม เวอร์จิ้นฮิตซ์ ชาร์ตท็อป 40ยังแรงกับ "ร่มสีเทา" ติดอันดับ 2 @ HitZ 40 Bangkok ประจำวันที่ Apr 29, 2012 กับ 95.5 Virgin HitZ Chart 2 อีเอฟเอ็ม ชาร์ต 94 ท็อป แอรเพลย์เพลงฮิตติดชาร์ต ประจำสัปดาห์ เสาร์ 8 กันยายน 2555 40 ชิลล์เอฟเอ็ม 89 ชิลล์ท็อป 10 ชาร์ตhttps://www.facebook.com/whatcharawalee.fanpage/posts/380258948668179 1 Channel V Countdown SIAM TOP 100 Year End Chart 49

 เวอร์ชันคัฟเวอร์ 
 เวอร์ชันวงเคลียร์ 

 ในปลายปี พ.ศ. 2555 เพลงร่มสีเทาถูกขับร้องโดย เคลียร์ วงดนตรีร็อกจากค่ายจีนี่เรคคอร์ดส โดยเพลงนี้เป็นเพลงประกอบละครโทรทัศน์เรื่อง ตะวันฉายในม่านเมฆ ทางช่อง 3

 ชาร์ต 
ชาร์ต (พ.ศ. 2556)อันดับสูงสุด อีเอฟเอ็ม ชาร์ต 94 ท็อป แอรเพลย์EFM Chart, EFM 94 Top Air Play วันที่ 30 พฤศจิกายน 2556 อัปเดตล่าสุด 17
# วัดกลาง (อำเภอท่าเรือ)
วัดกลาง ตั้งอยู่เลขที่ 138/1 ตำบลท่าเรือ อำเภอท่าเรือ จังหวัดพระนครศรีอยุธยา สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ - ไร่.หนังสือเจ้าอาวาสและวัดในประเทศไทย (พระนครศรีอยุธยา) เล่ม 3 หน้า 164, กรมการศาสนา.

 ประวัติ 
วัดกลาง เป็นวัดเก่าแก่ สร้างในสมัยกรุงศรีอยุธยาราวปี พ.ศ. 2010 เดิมนั้นชื่อว่า “วัดมณฑปทอง” เข้าใจว่าจะใช้ชื่อมงคลนามของมณฑปทองที่ครอบรอยพระพุทธบาทมาตั้งเป็นชื่อวัดแห่งนี้ แต่ประชาชนนิยมเรียกกันตามภูมิประเทศว่า “วัดกลาง”" เพราะที่ตั้งวัดอยู่กลางชุมชนก็เลยเรียกกันติดปากว่าวัดกลาง ชื่อวัดมณฑปทองก็เลยหายไป จึงเป็นที่น่าเสียดามาก และสันนิษฐานได้ว่า “วัดมณฑปทอง” เป็นวัดที่สร้างขึ้เป็นวัดแรกในท้องถิ่นนี้.หนังสือเจ้าอาวาสและวัดในประเทศไทย (พระนครศรีอยุธยา) เล่ม 3 หน้า 164, กรมการศาสนา.

 ศาสนวัตถุ 
พระพุทธรูปในอุโบสถ เป็นพระพุทธรูปที่สร้างด้วยหินขาวปิดทอง สร้างในสมัยกรุงศรีอยุธยา ใหญ่บ้าง เล็กบ้าง จำนวนสิบกว่าองค์.หนังสือเจ้าอาวาสและวัดในประเทศไทย (พระนครศรีอยุธยา) เล่ม 3 หน้า 164, กรมการศาสนา.

 เสนาสนะ 
 1.1 อุโบสถสร้างเมื่อ พ.ศ.- กว้าง - เมตร ยาว - เป็นอาคารคอนกรีตเสริมเหล็ก
 1.2 หอสวดมนต์ สร้างเมื่อ พ.ศ. - กว้าง - เมตร ยาว - เมตร เป็นอาคารคอนกรีตเสริมเหล็ก
 1.3 ศาลาการเปรียญ หลังใหม่ สร้างเมื่อ พ.ศ.- กว้าง - เมตร ยาว - เมตร เป็นอาคารคอนกรีตเสริมเหล็ก
 1.4 ศาลาการเปรียญ หลังเก่า สร้างเมื่อ พ.ศ.- กว้าง - เมตร ยาว - เมตร เป็นอาคารครึ่งตึกครึ่งไม้
 1.5 กุฏิสงฆ์จำนวน - หลัง เป็นอาคารคอนกรีตเสริมเหล็ก ทรงไทยสองชั้น
 1.6 วิหาร สร้างเมื่อ พ.ศ. - กว้าง - เมตร ยาว - เมตร
 นอกจากนี้ ยังมี ฌาปนสถาน หอระฆัง กุฏิเจ้าอาวาส ห้องสุข ศาลาอเนกประสงค์ โรงเก็บพัสดุ โรงครัว และซุ้มประตูวัด

 โบราณสถาน 
อุโบสถหลังเก่า สร้างในสมัยกรุงศรีอยุธยา หลังคามุงกระเบื้องราง ปูพื้นและผนังด้วยอิฐโบราณหนังสือเจ้าอาวาสและวัดในประเทศไทย (พระนครศรีอยุธยา) เล่ม 3 หน้า 164, กรมการศาสนา.

 โบราณวัตถุ 
มีแผ่นศิลาแผ่นใหญ่สีเขียวคล้ายที่รองนั่ง มี 2 แผ่น ทราบกันว่าได้ขนย้ายมาจากศาลาที่พักริมแม่น้ำป่าสัก บริเวณใต้สะพานข้ามแม่น้ำป่าสักท้ายตลาดท่าเรือปัจจบัน เมื่อก่อนใช้เป็นที่ประทับของพระเจ้าทรงธรรมและเจ้านายในสมัยกรุงศรีอยุธยา เมื่อคราวเสด็จทางเรือมานมัสการรอยพระพุทธบาท คือ เอาเรือจอดไว้ที่ท่าหน้าศาลาแล้วเสด็จขึ้นประทับบนศิลาที่อยู่ในศาลาแห่งนี้ ถ้าใครอยากทราบความพิศดารขอให้ไปดูได้ในหนังสือเรื่อง “พระประวัติของพระเจ้าทรงธรรม ตอนเสด็จนมัสการพระพุทธบาท”หรือ เรื่อง “นิราศพระพุทธบาท” ของสุนทรภู่หนังสือเจ้าอาวาสและวัดในประเทศไทย (พระนครศรีอยุธยา) เล่ม 3 หน้า 164, กรมการศาสนา.

 การบริหารและการปกครอง 
 ลำดับเจ้าอาวาส 
1. พระครูจารุวรรณวิมล - พ.ศ. - ถึง ปัจจุบัน .หนังสือเจ้าอาวาสและวัดในประเทศไทย (พระนครศรีอยุธยา) เล่ม 3 หน้า 164, กรมการศาสนา.

 ลำดับเจ้าอาวาส 
 <center>ลำดับเจ้าอาวาสวัดกลาง ต.ท่าเรือ อ.ท่าเรือ จ.พระนครศรีอยุธยา </center> ลำดับที่ รายนาม/สมณศักดิ์  ตำแหน่ง เริ่มวาระ สิ้นสุดวาระ  หมายเหตุ 1  พระครูจารุวรรณวิมล เจ้าอาวาส  -  - ปัจจุบัน
# วอลเลย์บอลหญิงในเอเชียนเกมส์ 2014
วอลเลย์บอลในเอเชียนเกมส์ 2014 ได้มีการจัดขึ้นในอินช็อน, ประเทศเกาหลีใต้ ตั้งแต่วันที่ 20 กันยายน – 3 ตุลาคม 2557

การแบ่งกลุ่ม
กลุ่ม A กลุ่ม B  
 
 
  
 
 
 
 

สนาม
ซงริมยิมเนเซียม, อินช็อน, เกาหลีใต้
อันซันซังรกซูยิมเนเซียม, อันซัน, เกาหลีใต้

รอบคัดเลือก
 เวลามาตรฐานเกาหลี (UTC+09:00).
 ผ่านเข้ารอบชิงชนะเลิศ ผ่านเข้ารอบเพลย์ออฟและรอบชิงชนะเลิศ ผ่านเข้ารอบเพลย์ออฟ

กลุ่ม A

|}

|}

กลุ่ม B

|}

|}

รอบเพลย์ออฟ
 เวลามาตรฐานเกาหลี (UTC+09:00)

|}

รอบชิงชนะเลิศ
 เวลามาตรฐานเกาหลี (UTC+09:00).

รอบก่อนรองชนะเลิศ

 

|}

รอบชิงอันดับ 5-8

 
 
|}

รอบรองชนะเลิศ

 
|}

รอบชิงอันดับ 7

|}

รอบชิงอันดับ 5

|}

รอบชิงอันดับ 3

|}

รอบชิงชนะเลิศ

|}

อันดับการแข่งขัน

อันดับทีม456789

แหล่งข้อมูลอื่น
 เว็บไซต์อย่างเป็นทางการ
# ปาตีซีเย
ปาตีซีเย (, ชาย) หรือ ปาตีซีแยร์ (, หญิง) คือหัวหน้าคนทำขนมอบในครัว ﻿เป็นคนที่ทำเบเกอรีต่าง ๆ เช่น พาย เค้ก ครัวซ็อง มาการง มูส ขนมปัง เป็นต้น แต่การจะเป็นปาตีซีเยได้นั้นก็ไม่ใช่เรื่องง่าย ๆ เลย เพราะต้องทำให้คนกินรับรู้รสชาติอันแสนละมุนของขนมหวานนั้น ๆ

thumb|ปาตีซีแยร์

ตำแหน่งหลัก ๆ ของอาชีพปาตีซีเย ได้แก่
 บูล็องเฌ (, ชาย) หรือ บูล็องแฌร์ (, หญิง) ทำขนมอบทั้งปวง ขนมปัง เค้ก รวมทั้งเส้นพาสตาด้วย
 กงฟีเซอร์ (, ชาย) หรือ กงฟีเซิซ (, หญิง) ทำลูกอม ลูกกวาด 
 กลาซีเย (, ชาย) หรือ กลาซีแยร์ (, หญิง) ทำของหวานจานเย็น เช่น ไอศกรีม 
 เดกอราเตอร์ (, ชาย) หรือ เดกอราทริส (, หญิง) ตกแต่งหน้าเค้ก หน้าขนมเพื่อความงามของของหวาน
# แบดมินตันทีมชายในเอเชียนเกมส์ 2014
แบดมินตันทีมชายในเอเชียนเกมส์ 2014 จัดขึ้น ณ กเยยังยิมเนเซียม อินช็อน ประเทศเกาหลีใต้ ตั้งแต่วันที่ 20 ถึง กันยายน ค.ศ. 2014

ผลการแข่งขัน
# แบดมินตันทีมหญิงในเอเชียนเกมส์ 2014
แบดมินตันทีมหญิงในเอเชียนเกมส์ 2014 จัดขึ้น ณ กเยยังยิมเนเซียม อินช็อน ประเทศเกาหลีใต้ ตั้งแต่วันที่ 20 ถึง กันยายน ค.ศ. 2014

ผลการแข่งขัน
# เวสต์มิดแลนส์
__NOTOC__
เวสต์มิดแลนส์ อาจจะหมายถึง

 เวสต์มิดแลนส์ (ภาค) (Region of West Midlands)
 เวสต์มิดแลนส์ (เทศมณฑล) (County of West Midlands)
 กลุ่มเมืองอุตสาหกรรมเวสต์มิดแลนส์ (West Midlands conurbation)
# แดนเนรมิต (เพลง)
"แดนเนรมิต" เป็นซิงเกิลเปิดตัวอัลบั้มของวงดนตรีบิ๊กแอส จากมินิอัลบั้ม แดนเนรมิต ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย พูนศักดิ์ จตุระบุล (อ๊อฟ บิ๊กแอส) และเรียบเรียงโดย บิ๊กแอส โดยเป็นการเปิดตัวครั้งแรกของ เจ๋ง เดชา โคนาโล นักร้องนำคนใหม่ หลังจากที่ แด๊ก เอกรัตน์ วงศ์ฉลาด นักร้องคนเก่าได้ออกจากวงบิ๊กแอสไป

เพลงนี้ออกจำหน่ายในวันที่ 23 สิงหาคม พ.ศ. 2555 และมิวสิกวีดิโอถ่ายทำโดยทีมงาน HELLO FILMMAKER และเผยแพร่ครั้งแรกในยูทูบ วันที่ 24 กันยายน พ.ศ. 2555 ทางช่อง Genierock

 ที่มาและความหมาย 
ที่มาและความหมายของเพลงนั้นมาจากการเริ่มนับหนึ่งใหม่ของวงบิ๊กแอส เนื้อหาต้องการสื่อถึงการเริ่มต้นสร้างสิ่งใหม่ คำว่า "แดน" นั้น มันไม่ใช่แค่ดินแดนที่เห็นภาพเป็นพื้นที่ หรือสิ่งก่อสร้างเท่านั้น แต่อาจเป็นการสร้างความผูกพันสัมพันธ์ สร้างชีวิตใหม่ให้มั่นคง เหมือนกับวงที่คล้ายจะนับหนึ่งใหม่อีกครั้งกับอัลบั้มBig Ass : "แดนเนรมิต" EP

 การตอบรับ 
เพลง "แดนเนรมิต" ได้อันดับ 6 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 16 กันยายน พ.ศ. 2555 และอันดับที่ 9 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 30 กันยายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2555)อันดับสูงสุดซี้ดเอฟเอ็ม ชาร์ตท็อป 20Seed Chart Top 20 (97.5 FM) วันอาทิตย์ 16 กันยายน 2555695.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 วันอาทิตย์ที่ 30 กันยายน 25559อีเอฟเอ็ม ชาร์ต 94 ท็อป แอรเพลย์18104.5 เอฟเอ็ม แฟตเรดิโอท็อป 40 ชาร์ตแดนเนรมิต เพลงจาก Bigass กระโดดขึ้นมาอันดับ 4 Fat Radio แรงมาก4ฮอตเวฟ 91.5 เอฟเอ็มชาร์ต 20Hot Wave 91.5 FM Chart 20 2 พฤศจิกายน 255513
ชาร์ต (พ.ศ. 2556)อันดับสูงสุดจีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100GMM Grammy Gmember Chart Top 100 ประจำวันที่ 11 - 17 สิงหาคม 201382
# เจอาร์ (นักร้อง)
คิม จง-ฮย็อน (; เกิด 8 มิถุนายน พ.ศ. 2538) หรือที่รู้จักกันทั่วไปในชื่อในวงการว่า เจอาร์ (JR) เป็นนักร้อง, แร็ปเปอร์,นักแสดงชาวเกาหลีใต้และหัวหน้าวงบอยแบนด์เกาหลีใต้นิวอิสต์ เขามีชื่อเสียงจากการแข่งขันในรายการพรอดิวซ์ 101 ฤดูกาลที่ 2ในปี พ.ศ. 2560
# แยกอุรุพงษ์
แยกอุรุพงษ์ เป็นสี่แยกในเขตราชเทวี กรุงเทพมหานคร เป็นจุดตัดระหว่างถนนพระรามที่ 6 กับถนนเพชรบุรี

โดยชื่อ "อุรุพงษ์" ที่ทางแยกรวมถึงถนนอุรุพงษ์ที่อยู่ใกล้เคียง เป็นชื่อที่มีที่มาจากพระเจ้าบรมวงศ์เธอ พระองค์เจ้าอุรุพงษ์รัชสมโภช พระราชบุตรลำดับรองสุดท้ายของพระบาทสมเด็จพระจุลจอมเกล้าเจ้าอยู่หัว อันเป็นพระราชบุตรที่ทรงโปรดมาก ซึ่งสิ้นพระชนม์ตั้งแต่ยังเยาว์วัยและตรงกับวันคล้ายวันพระราชสมภพของพระองค์ด้วย

เหตุการณ์สำคัญ
ในช่วงวิกฤตการณ์การเมืองไทย พ.ศ. 2556–2557 แยกอุรุพงษ์ ใช้เป็นสถานที่จัดเวทีเดินหน้าผ่าความจริง หยุดล้างผิดคนโกง ของพรรคประชาธิปัตย์ ตั้งแต่วันที่ 5 สิงหาคม พ.ศ. 2556 ต่อเนื่องจนถึงเช้าวันที่ 7 สิงหาคม ปีเดียวกัน และมีการเดินส่ง ส.ส. ของพรรคเข้าสู่รัฐสภา เพื่อคัดค้านการออกพระราชบัญญัตินิรโทษกรรม (พ.ร.บ.นิรโทษกรรม) ของรัฐบาล และเป็นสถานที่ปักหลักชุมนุมถาวรของเครือข่ายนักศึกษาประชาชนปฏิรูปประเทศไทย (คปท.) ตั้งแต่วันที่ 10 ตุลาคม พ.ศ. 2556 จนถึงวันที่ 7 พฤศจิกายน ปีเดียวกัน  

 การจัดการจราจรบริเวณทางแยก 
ทิศทางจากแยกพงษ์พระรามุ่งหน้าเข้าสู่ทางแยกสามารถเลี้ยวซ้ายไปยังแยกยมราช ตรงไปยังแยกศรีอยุธยา หรือเลี้ยวขวาไปยังแยกราชเทวีได้ โดยถนนพระรามที่ 6 จากแยกพงษ์พระรามถึงแยกอุรุพงษ์จัดการเดินรถโดยให้เดินรถเพียงทางเดียวจากแยกพงษ์พระรามเท่านั้น
ทิศทางจากแยกยมราชมุ่งหน้าเข้าสู่ทางแยกสามารถเลี้ยวซ้ายไปยังแยกศรีอยุธยาและตรงไปยังแยกราชเทวีได้
ทิศทางจากแยกศรีอยุธยาสามารถเลี้ยวซ้ายไปยังแยกราชเทวีและกลับรถไปยังแยกศรีอยุธยาได้ แต่ไม่สามารถเลี้ยวขวาเพื่อไปยังแยกยมราชได้ โดยรถที่ต้องการเลี้ยวขวา จะต้องเลี้ยวซ้ายเข้าสู่ถนนเพชรบุรี จากนั้นเลี้ยวขวาเข้าสู่ถนนบรรทัดทองที่แยกเพชรพระราม เลี้ยวขวาเข้าซอยพญานาคไปยังถนนพระรามที่ 6 เพื่อเข้าสู่แยกอุรุพงษ์ จากนั้นเลี้ยวซ้ายเข้าสู่ถนนเพชรบุรีมุ่งหน้าแยกยมราช
ทิศทางจากแยกราชเทวีมุ่งหน้าเข้าสู่ทางแยกจะต้องตรงไปยังแยกยมราชเท่านั้น โดยรถที่ต้องการเลี้ยวขวา จะต้องตรงไปแล้วกลับรถที่ใต้สะพานข้ามแยกยมราช (ช่องทางเดียวกันกับรถเลี้ยวขวาขึ้นทางด่วนยมราช) แล้วเลี้ยวซ้ายเข้าสู่ถนนพระรามที่ 6 มุ่งหน้าแยกศรีอยุธยา
# สงครามประกาศอิสรภาพตุรกี
สงครามประกาศอิสรภาพตุรกี ("War of Liberation", ยังเป็นที่รู้จักโดยปริยายคือ  İstiklâl Harbi "สงครามประกาศอิสรภาพ" หรือ Millî Mücadele "การทัพชาตินิยม"; 19 พฤษภาคม ค.ศ. 1919 – 24 กรกฎาคม ค.ศ. 1923) เป็นการสู้รบกันระหว่างขบวนการแห่งชาติตุรกีกับตัวแทนฝ่ายสัมพันธมิตร - คือ กรีซบนแนวรบด้านตะวันตก อาร์มีเนียทางด้านตะวันออก ฝรั่งเศสทางตอนใต้ พวกนิยมกษัตริย์และผู้ที่ต้องการแบ่งแยกดินแดนในเมืองต่างๆ และสหราชอาณาจักรและอิตาลีในกรุงอิสตันบูล – ภายหลังจากส่วนต่างๆ ของจักรวรรดิออตโตมันได้ถูกยึดครองและแบ่งแยกภายหลังจากความปราชัยของออตโตมันในสงครามโลกครั้งที่หนึ่ง มีทหารฝ่ายยึดครองอย่างบริติซ ฝรั่งเศส และอิตาลีเพียงไม่กี่คนที่กรีฑาทัพหรือเข้าร่วมการสู้รบ

ขบวนการแห่งชาติตุรกี (Kuva-yi Milliye) ในอานาโตเลีย ได้มีการจัดตั้งสมัชชาใหญ่แห่งชาติ (GNA; ตุรกี: BMM) โดยมุสทาฟา เคมัล อาทาทืร์ค และเพื่อนร่วมขบวนการของเขา ภายหลังสิ้นสุดลงของแนวรบตุรกี-อาร์มีเนีย ฝรั่งเศส-ตุรกี และกรีซ-ตุรกี (มักจะเรียกว่า แนวรบด้านตะวันออก แนวรบทางใต้ และแนวรบตะวันตกของสงคราม, ตามลำดับ) สนธิสัญญาเซเวร์ได้ถูกยกเลิก และสนธิสัญญาคาร์ส(เดือนตุลาคม ค.ศ. 1921) และสนธิสัญญาโลซาน(เดือนกรกฎาคม ค.ศ. 1923) ได้ถูกลงนาม ฝ่ายสัมพันธมิตรได้ออกจากอานาโตเลียและดินแดนตุรกีฝั่งยุโรป(East Thrace) และสมัชชาใหญ่แห่งชาติของตุรกีได้ตัดสินใจที่จะจัดตั้งสาธารณรัฐตุรกี ซึ่งถูกประกาศเมื่อวันที่ 29 ตุลาคม ค.ศ. 1923

ด้วยการจัดตั้งขบวนการชาตินิยมตุรกี การแบ่งแยกดินแดนของจักรวรรดิออตโตมัน และการยกเลิกการปกครองของระบอบสุลต่าน ยุคสมัยออตโตมันและจักรวรรดิได้มาถึงจุดจบ และด้วยการปฏิรูปของอาทาทืร์ค พวกเติร์กได้สร้างประเทศรัฐฆราวาสที่ก้าวหน้าและทันสมัยของตุรกีบนแนวหน้าทางการเมือง เมื่อวันที่ 3 มีนาคม ค.ศ. 1924 กาหลิบ(หัวหน้าศาสนาอิสลาม)แห่งออตโตมันได้ถูกยกเลิกอย่างเป็นทางการและกาหลิบองค์สุดท้ายก็ถูกเนรเทศ
# คลองบางไส้ไก่
คลองบางไส้ไก่ เป็นคลองในท้องที่เขตธนบุรีและเขตคลองสาน กรุงเทพมหานคร มีความยาว 3.212 กิโลเมตร เริ่มตั้งแต่ริมแม่น้ำเจ้าพระยาด้านถนนเจริญนคร เขตคลองสาน ไปเชื่อมคลองบางกอกใหญ่ และมีจุดเชื่อมกับคลองสมเด็จเจ้าพระยาที่เขตธนบุรี ไปออกแม่น้ำเจ้าพระยาอีกทางหนึ่งที่เขตคลองสาน ถือเป็นคลองหลักสำคัญที่ช่วยในการระบายน้ำในย่านฝั่งธนบุรี แถบวงเวียนใหญ่

ประวัติ
สมัยก่อนคลองนี้เคยมีชื่อเรียกกันว่า คลองบางสักกาย โดยตั้งชื่อคลองตามถิ่นฐานของชาวมอญในบริเวณปากคลองฝั่งคลองบางกอกใหญ่ ซึ่งชาวมอญกลุ่มนี้มีชื่อกลุ่มว่า มอญสักกาย ต่อมาชื่อคลองมีการเรียกเพี้ยนตามยุคสมัย โดยเพี้ยนมาเป็น บางสาวกลาย, บางสาวไก่, บางสายไก่ และบางไส้ไก่ตามลำดับ ส่งผลให้ชาวมอญที่ตั้งถิ่นฐานบริเวณปากคลองในปัจจุบันเปลี่ยนชื่อชุมชนเป็น "มอญบางไส้ไก่" คลองสายนี้คาดกันว่าน่าจะเป็นคลองที่ถูกขุดขึ้นมา แต่ไม่ปรากฏหลักฐานแน่ชัดว่าขุดในสมัยใด คาดว่าน่าจะขุดในสมัยกรุงธนบุรีเป็นราชธานี บางข้อมูลบอกว่าเป็นคลองที่ขุดในสมัยต้นกรุงรัตนโกสินทร์ อีกแหล่งข้อมูลก็ว่าขุดในสมัยรัชกาลที่ 5 สันนิษฐานว่าสมเด็จเจ้าพระยาบรมมหาประยูรวงศ์ (ดิศ บุนนาค) หรือสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นผู้ดำเนินการขุดคลอง

คลองบางไส้ไก่ได้รับการประกาศให้เป็นคลองสายสำคัญซึ่งควรอนุรักษ์ไว้ตามมติคณะรัฐมนตรี เมื่อวันที่ 13 มิถุนายน พ.ศ. 2510ศิลปากร, กรม. กองจดหมายเหตุแห่งชาติ. จดหมายเหตุการณ์อนุรักษ์กรุงรัตนโกสินทร์. กรุงเทพฯ  ห้างหุ่นส่วนสามัญนิติบุคคล สหประชาพาณิชย์, 2525.

ในอดีตเคยมีปลาอาศัยอยู่ในคลองเป็นจำนวนมาก รวมทั้งยังเคยใช้เป็นเส้นทางสำหรับสัญจรทางน้ำ และพื้นที่ริมคลองส่วนใหญ่ในอดีตเป็นสวนผลไม้ของชาวบ้าน แต่ในช่วงหลังจากปี พ.ศ. 2530 ความเจริญของกรุงเทพมหานครในพื้นที่ฝั่งธนบุรีได้พัฒนาขึ้นมากและมีการเพิ่มขึ้นของประชากรอย่างรวดเร็ว พื้นที่ริมคลองได้เปลี่ยนจากสวนผลไม้กลายเป็นอาคารบ้านเรือน และมีการก่อสร้างสิ่งปลูกสร้างรุกล้ำแนวคลอง ส่งผลให้คลองบางไส้ไก่ในปัจจุบันแคบลงอย่างที่เห็น ปัจจุบันคลองบางไส้ไก่มีความกว้างประมาณ 4–8 เมตร และสภาพน้ำในคลองเน่าเสียหลายจุด โดยเฉพาะบริเวณประตูระบายน้ำฝั่งคลองบางกอกใหญ่ ซึ่งเป็นจุดบรรจบกับคลองสมเด็จเจ้าพระยา บริเวณใกล้กับมหาวิทยาลัยราชภัฏบ้านสมเด็จเจ้าพระยา จะมีสภาพน้ำในคลองที่เน่าเสียอย่างเห็นได้ชัด

การใช้พื้นที่ริมคลอง
มีวัดสำคัญริมคลองได้แก่ วัดบางไส้ไก่ วัดหิรัญรูจีวรวิหาร วัดใหญ่ศรีสุพรรณ และวัดสุทธาราม ที่ริมคลองบางไส้ไก่ มีศาลเจ้าเก่าแก่คือ ศาลเจ้าแม่ทับทิม อยู่ตรงมุมบ้านหลวงอนุสิฐภูมิเทศ (เนียม เทวคุปต์)  เดิมน่าจะเป็นศาลพระภูมิ แต่ต่อมากลายเป็นศาลเจ้าแม่ทับทิม

สันนิษฐานว่าในอดีตคนอาศัยอยู่แถบบางไส้ไก่กันมาก ต่อมาค่อย ๆ ขยายไปด้านทิศตะวันออกเช่นย่านสำเหร่ ยังมีชาวลาวที่อพยพมาจากเวียงจันทน์ตั้งแต่สมัยปลายกรุงธนบุรีถึงต้นรัตนโกสินทร์ เช่น หมู่บ้านลาว หรือ ชุมชนบางไส้ไก่ อยู่ด้านหลังมหาวิทยาลัยราชภัฏบ้านสมเด็จเจ้าพระยา เขตธนบุรี

ชุมชนริมคลองบางไส้ไก่เป็นอาคารบ้านเรือนที่เช่าจากตระกูลบุนนาค
# ท่าอากาศยานนานาชาติมัณฑะเลย์
ท่าอากาศยานนานาชาติมัณฑะเลย์ , อยู่ห่างจากเมืองมัณฑะเลย์ ไปทางตอนใต้ 35 กิโลเมตร เป็น 1 ใน 3 ท่าอากาศยานนานาชาติของ ประเทศพม่า สร้างแล้วเสร็จในปี พ.ศ. 2542 อีกทั้งยังเป็นท่าอากาศยานที่ใหญ่และทันสมัยที่สุดในประเทศ มีทางวิ่ง (รันเวย์) ที่ยาวถึง 14,000 ฟุต หรือ 4,268 เมตร ซึ่งถือว่ามีความยาวที่สุดในเอเชียตะวันออกเฉียงใต้ และเป็นท่าอากาศยานหลักของสายการบิน โกลเดนเมียนมาร์แอร์ไลน์

 ประวัติ 
การก่อสร้างท่าอากาศยานนานาชาติมัณฑะเลย์เป็นโครงการของรัฐบาลพม่า ในช่วง พ.ศ. 2530 เพื่อที่จะรองรับนักท่องเที่ยว และเป็นท่าอากาศยานหลักของประเทศควบคู่ไปกับท่าอากาศยานนานาชาติย่างกุ้ง และหวังว่าจะเป็นจุดเชื่อมต่อระหว่างพม่ากับเมืองท่องเที่ยวอื่นๆในภูมิภาค เช่น ปักกิ่ง, ฮานอย, กรุงเทพมหานคร เป็นต้น

การก่อสร้างเริ่มต้นในปี พ.ศ. 2539 และเปิดอย่างเป็นทางการเมื่อ กันยายน พ.ศ. 2543 โดยใช้งบประมาณไปกว่า 4,500 ล้านบาท ซึ่งมาจากการกู้ EXIM Bank ของประเทศไทย จากการเปลี่ยนแปลงทางการเมืองของพม่า ส่งผลให้ธุรกิจการบินในพม่าเติบโตขึ้นอย่างรวดเร็ว โดยเฉพาะเที่ยวบินจากกรุงเทพมหานครและจีน ซึ่งปีที่ผ่านมาได้เติบโตขึ้นถึง 20%

 สายการบินและจุดหมายปลายทาง 
 ระหว่างประเทศ 

 ภายในประเทศ 

 สิ่งอำนวยความสะดวก 
สามารถรองรับผู้โดยสารทั้งขาเข้าและขาออก 1,000 คน/ชั่วโมง หรือ 3.000,000 คน/ปี และในอนาคตสามารถขยายเพื่อรองรับได้สูงสุดถึง 15,000,000 คน/ปี มีพื้นที่ประมาณ 63270 ไร่ ห่างจากตัวเมืองมัณฑะเลย์ 35 กิโลเมตร ใช้เวลาเดินทางเข้าเมืองประมาณ 30 นาที

รันเวย์มีความยาว 13,999 ฟุต หรือ 4,267 ม. ซึ่งยาวที่สุดในภูมิภาคเอเชียตะวันออกเฉียงใต้ เพียงพอสำหรับเครื่องบินโดยสารทุกประเภท และมีที่จอดรถถึง 700 คัน นอกจากนี้อาคารผู้โดยสารยังมีระบบปรับอากาศที่เหมาะสม , ระบบป้องกันอัคคีภัย และพลังงานสำรอง อีกทั้งสะพานเทียบเครื่องบิน 3 ใน 6 สามารถรองรับเครื่องบินขนาดใหญ่อย่าง โบอิง 747 ได้ในเวลาเดียวกัน

 สิ่งอำนวยความสะดวกสำหรับผู้โดยสาร 
 เคาท์เตอร์เข็คอิน 36 จุด 
 8 ประตูขึ้นเครื่องบิน
 6 สะพานเทียบเครื่องบิน
 3 สายพานสัมภาระ
 11 ที่จอดรถระยะสั้น
 6 ที่จอดรถระยะยาว
 ที่ทำการไปรษณีย์
 ธนาคาร
 ร้านอาหาร
 ห้องรับรอง
 ร้านสินค้าปลอดภาษี
 บริษัทท่องเที่ยว
 บริการรถเช่า
 ฯลฯ

สถิติ
 ท่าอากาศยานปลายทางสูงสุด 
+ เที่ยวบินที่ออกจากมัณฑะเลย์ต่อสัปดาห์สูงสุดอันดับท่าอากาศยานปลายทาง ความถี่ (รายสัปดาห์)1 ย่างกุ้ง1082 Heho533 มยิจีนา354 ท่าขี้เหล็ก295 Nyaung U246 คุนหมิง167 กะเล่158 กรุงเทพ-สุวรรณภูมิ129 คำตี้ 1010 กรุงเทพ-ดอนเมือง8

 จราจรต่อปี 
  ผู้โดยสาร  จำวนที่เปลี่ยนแปลงจากปีที่แล้ว  การเคลื่อนตัว2011 528,193  17,9262012 610,969 16% 19,0592013 794,432 30% 22,5902014 938,901 18% 24.5982015 1,016,549  8% 25,4462016 1,171,753 15% 25,1842017 1,320,945  12%  25,073 ข้อมูล: